18 ธ.ค.67 / ห้องประชุมสัมมนา ชั้น บี 1 อาคารรัฐสภา

**รัฐสภาจับมือร่วมแผนงานระดับโลกและภาคีด้านความปลอดภัยทางถนนของไทย**

**เปิดทิศทางการขับเคลื่อนภารกิจงานคณะกรรมการพิจารณาศึกษาแนวทางการป้องกันและลดอุบัติเหตุ**

**เพื่อสร้างความปลอดภัยทางถนน**

แผนยุทธศาสตร์ความร่วมมือระหว่างรัฐบาลไทยกับองค์การอนามัยโลกด้านความปลอดภัยทางถนนร่วมกับ หน่วยงานภาครัฐ ภาคเอกชน เครือข่ายวิชาการ และภาคประชาสังคม ประกอบด้วย สมาชิกสภาผู้แทนราษฎรและสมาชิกวุฒิสภา สำนักงานกองทุนสนับสนุนการสร้างเสริมสุขภาพ (สสส.) กระทรวงสาธารณสุข กรมป้องกันและบรรเทาสาธารณภัย และสำนักงานตำรวจแห่งชาติ จัดสัมมนา **“รัฐสภาไทย... สานพลังเพื่อความปลอดภัยทางถนน ครั้งที่ 2”** โดยมีวัตถุประสงค์เพื่อสานพลังภาคีเครือข่ายสมาชิกรัฐสภา หน่วยงานภาครัฐ ภาคเอกชน รวมถึงภาคีเครือข่ายวิชาการและภาคประชาสังคมในการส่งเสริมความปลอดภัยทางถนน และการเผยแพร่ความสำคัญและแนวคิดการดำเนินงานของสมาชิกรัฐสภาด้านความปลอดภัยทางถนนต่อสาธารณชน ตลอดจนสนับสนุนข้อมูลด้านวิชาการเพื่อขับเคลื่อนความปลอดภัยทางถนน ให้บรรลุเป้าหมายตามแผนแม่บทความปลอดภัยทางถนน พ.ศ. 2565

การสัมมนา “รัฐสภาไทย สานพลังเพื่อความปลอดภัยทางถนน ครั้งที่ 2” ได้รับเกียรติจาก นายพิเชษฐ์

เชื้อเมืองพาน รองประธานสภาผู้แทนราษฎร คนที่หนึ่ง เปิดการประชุมพร้อมแสดงปาฐกถาพิเศษ เรื่อง “ทิศทางและเข็มมุ่งในการขับเคลื่อนภารกิจงานของคณะกรรมการพิจารณาศึกษาแนวทางการป้องกันและลดอุบัติเหตุเพื่อสร้างความปลอดภัยทางถนน” หลังมีการหารือกันมาก่อนหน้าถึงความสำคัญที่ฝ่ายนิติบัญญัติจะเป็นอีกเสาหลักของการปิดช่องทางความสูญเสียบนถนนให้กับคนไทย จากนั้นเป็นการกล่าวถึงบทบาทของ “สสส. กับ การสนับสนุนด้านความปลอดภัยทางถนน” โดย นายแพทย์พงศ์เทพ วงศ์วัชรไพบูลย์ ผู้จัดการกองทุนสนับสนุนการสร้างเสริมสุขภาพ ต่อด้วยการเสวนา “รัฐสภา...สานพลังเพื่อความปลอดภัยทางถนน” โดย นายศุภชัย สมเจริญ ประธานอนุกรรมการด้านกฎหมายและการบังคับใช้กฎหมาย นายนิกร จำนง ประธานอนุกรรมการด้านการประสานงาน บริหารจัดการรณรงค์และการประชาสัมพันธ์ นายสุรชัย เลี้ยงบุญเลิศชัย ประธานอนุกรรมการด้านโครงสร้างพื้นฐานและด้านยานพาหนะ และนายแพทย์วิทยา ชาติบัญชาชัย ประธานอนุกรรมการฝ่ายวิชาการ

สำหรับคณะกรรมการพิจารณาศึกษาแนวทางการป้องกันและลดอุบัติเหตุเพื่อสร้างความปลอดภัยทางถนน เป็นการศึกษารูปแบบ PACTS หรือ The Parliamentary Council for Transport Safety เป็นองค์กรนิติบุคคลการกุศลที่สหสาขาวิชาชีพมาร่วมทางานกับรัฐสภาอังกฤษเพื่อความปลอดภัยด้านขนส่ง ก่อตั้งมาตั้งแต่ปี ค.ศ.1981 มีเป้าประสงค์สำคัญคือ “เพื่อปกป้องชีวิตของมนุษย์ผ่านการส่งเสริมความปลอดภัยของการขนส่งเพื่อประโยชน์ของประชาชน" มีภารกิจหลัก 4 ด้าน คือ 1.ให้ข้อเสนอแนะด้านวิชาการต่อสภา 2. ระบุปัญหา ทางานวิจัยเพื่อหาคาตอบด้านคมนาคมปลอดภัยและนาเสนอข้อมูลผ่านสมาชิกสภา 3. ให้ข้อมูลต่อสาธารณะชนผ่านการประชุม สัมมนา การบรรยาย เอกสารและเว็ปไซด์ 4. เข้าดูแลข้อเสนอเรื่องการปรับปรุงความปลอดภัยด้านคมนาคมของรัฐบาล สภาและสาธารณชน///